Ivan Hlinka

Ivan Hlinka (født 26. januar 1950 i Most i Tsjekkoslovakia, død 16. august 2004 utenfor Karlovy Vary i Tsjekkia) var en tsjekkisk ishockeyspiller (angrepsspiller) og -trener. Hlinka anses som en av de beste tsjekkiske ishockeyspillerne gjennom tidene. Under kallenavnet Šéf («Sjef») var han en av de viktigste personlighetene i tsjekkoslovakisk ishockey på 1970- og 1980-tallet hvor han og det tsjekkoslovakiske landslaget vant VM-gull tre ganger og dermed brøt Sovjetunionens dominans. Han har i sin karriere spilt for HC Litvínov i den tsjekkoslovakiske 1. liga og ble i 1981 sammen med Jiří Bubla de første tsjekkerne som spilte i NHL uten å hoppe av da de fikk tillatelse til å spille for Vancouver Canucks.

Etter han avsluttet sin spillerkarriere hadde han en vellykket karriere som trener. Han ledet det tsjekkiske herrelandslaget landet til Tsjekkias første OL-gullmedalje under Vinter-OL i Nagano i 1998 og til VM-gull under ishockey-VM i Norge i 1999, og ble den første europeer til å ansettes som trener av en NHL-klubb da han ble trener for Pittsburgh Penguins i 2000.

Ivan Hlinka døde den 16. august 2004 i en bilulykke på vei hjem fra Karlovy Vary.

 Klubbkarriere 
Ivan Hlinka spilte juniorhockey i Litvínov i seks år før han som 16-årig debuterte for CHZ Litvínov på øverste nivå i tsjekkoslovakisk ishockey (1. liga). Som 20-årig ble han Litvínovs lagkaptein. På isen utmerket Hlinka seg med sin kropsbygning, puckhåndtering som både kunne skape egne målsjanser og målsjanser for sine medspillere. Han var en effektiv målscorer med sitt håndsleddsskudd og dyktig til både lange og korte pasninger. Hlinka spilte nesten utelukkende for Litvínov fra en alder av ni år, med unntak av en kort periode i 1978/79-sesongen hvor han spilte for HC Dukla Trenčín. I 1978 ble han tildelt Zlatá hokejka («Gullkøllen») av det tsjekkoslovakiske ishockeyforbundet. I alt scoret han 350 mål og 328 assists på 544 kamper i den tsjekkoslovakiske toppligaen.

Han tilbrakte meste av karrieren i Tsjekkoslovakia da det var forbudt for spillere å spille i utlandet. Men i 1981 ble Hlinka og forsvarsspilleren Jiří Bubla de første tsjekkiske hockeyspillerne på lang tid til å få velsignelse av det kommunistiske regimet å spille i NHL da de fikk lov til å spille for Vancouver Canucks. I sin første sesong i NHL satte Hlinka Canucks-rekord for flest poeng i løpet en vanlig sesong av nybegynner med 60 poeng (23 mål og 37 assists). Dette ville senere tangeres av Pavel Bure i 1991/1992-sesongen. Hlinka og Bubla ble også de første tsjekkerne noensinne til å spille i NHL-sluttspillet da Canucks tapte 0-4 til New York Islanders i Stanley Cup-finalen. I 1982/1983-sesongen forbedret Hlinka sin statistikk til 63 poeng (19 mål og 44 assists) på 65 kamper, og spilte igjen i sluttspillet. I alt scoret Hlinka 41 mål og 81 assists på 137 kamper for Canucks.

Mens Bubla tilbrakte fire år hos Canucks returnerte Hlinka til Europa etter to sesonger og tilbrakte så to sesonger hos den sveitsiske klubben EV Zug i Nationalliga B. Her scoret han i alt 76 mål og 86 assists på 80 kamper. Han avsluttet sin aktive spillerkarriere etter avslutningen av 1984/1985-sesongen.

 Landslagskarriere 

Hlinka debuterte på det tsjekkoslovakiske landslaget under Ishockey-VM i Sverige i 1970 hvor han vant bronsemedalje. Han deltok i alt i 11 verdensmesterskap mellom 1970 og 1981 hvor han på 89 kamper scoret 42 mål og 46 assists. Han ble verdensmester tre ganger: i 1972 i Praha (ČSSR), i 1976 i Katowice (Polen) og i 1977 i Wien (Østerrike). Især seieren i 1972 var betydningsfull da Tsjekkoslovakia vant 3-2 over Sovjetunionen en innbitt kamp om førsteplassen og brøt dermed Sovjetunionens dominans (de hadde vunnet alle verdensmesterskap fra 1963 til 1971). Hlinka vant dessuten fem sølvmedaljer (1971, 1974, 1975, 1978 og 1979) og tre bronsemedaljer (1970, 1973 og 1981) ved ishockey-VM. Fra 1977 til 1980 var han kaptein på landslaget og under ishockey-VM i 1978 ble han valgt til turneringens All-Star lag.

Hlinka deltok dessuten i to vinter-OL. Ved Vinter-OL i Sapporo i 1972 vant han bronsemedalje og i Innsbruck i 1976 vant han sølvmedalje. I alt spilte han 11 kamper og scoret 8 mål og 6 assists.

Han spilte også for Tsjekkoslovakia under Canada Cup i ishockey i 1976, som var den av de første turneringene hvor alle de beste spillerne kunne delta (mest bemerkelsesverdig var spillere fra NHL som kunne spille for USA og Canada). Hlinka scoret sine to mål i turneringen i kampen mot USA (som endte 4-4). Etter at Tsjekkoslovakia hadde vunnet 3 kamper, tapt en og spilt en uavgjort skulle de spille finale mot Canada (best av tre), hvor Canada vant den første kampen 6-0 og den andre kampen 5-4 på overtid.

 Trenerkarriere 

 Død 
Etter det tsjekkiske landslagets skuffende resultater under ishockey-VM i 2004 ble Hlinka igjen valgt til landslagstrener innen World Cup of Hockey i 2004, men den 16. august 2004 ble han drept i en bilulykke da hans Škoda Superb kolliderte med en lastebil som gjorde en ulovlig venstresving i et veikryss i nærheten av Karlovy Vary. Han var på vei tilbake til Praha etter å ha fått forsikringer fra stjernespilleren Jaromir Jagr at han ville delta i World Cup of Hockey. Begge sjåførene ble skadet i ulykken, men Hlinka døde to og en halv time etter å ha blitt fraktet til et sykehus i Karlovy Vary.

 Utmerkelser og rekorder 
 Som spiller 
NHL
 Flest poeng i en vanlig sesong av en nybegynner for Vancouver Canucks – 60 i 1981/82-sesongen(tangert av Pavel Bure i 1991/92-sesongen).

Internasjonalt
 20px|Olympisk sølvmedalje Olympisk sølvmedaljevinner for Tsjekkoslovakia under Vinter-OL i Innsbruck – 1976
 20px|Olympisk bronsemedalje Olympisk bronsemedaljevinner for Tsjekkoslovakia under Vinter-OL i Sapporo – 1972
 20px|Gullmedalje Verdensmester med Tsjekkoslovakia – 1977
 20px|Gullmedalje Verdensmester med Tsjekkoslovakia – 1976
 20px|Gullmedalje Verdensmester med Tsjekkoslovakia – 1972
 20px|Sølvmedalje Sølvmedalje med Tsjekkoslovakia – 1979
 20px|Sølvmedalje Sølvmedalje med Tsjekkoslovakia – 1978
 20px|Sølvmedalje Sølvmedalje med Tsjekkoslovakia – 1975
 20px|Sølvmedalje Sølvmedalje med Tsjekkoslovakia – 1974
 20px|Sølvmedalje Sølvmedalje med Tsjekkoslovakia – 1971
 20px|Bronsemedalje Bronsemedalje med Tsjekkoslovakia – 1981
 20px|Bronsemedalje Bronsemedalje med Tsjekkoslovakia – 1973
 20px|Bronsemedalje Bronsemedalje med Tsjekkoslovakia – 1970
 Andreplass med Tsjekkoslovakia ved Canada Cup – 1978
 Ishockey-VMs All-Star lag – 1978

Andre
 Zlatá hokejka («Gullkøllen») – 1978

 Som trener 
Internasjonalt
 20px|Olympisk gullmedalje Olympisk gullmedaljevinner for Tsjekkia under Vinter-OL i Nagano – 1998
 20px|Gullmedalje Verdensmester med Tsjekkia – 1999
 20px|Bronsemedalje Bronsemedalje med Tsjekkia – 1998
 20px|Bronsemedalje Bronsemedalje med Tsjekkia – 1997
 20px|Bronsemedalje Bronsemedalje med Tsjekkia – 1993
 20px|Bronsemedalje Bronsemedalje med Tsjekkoslovakia – 1992

Andre
 55px|Medaile Za zásluhy - 3. grad 28. oktober 1999 ble Hlinka tildelt den tsjekkiske fortjenstmedaljen av 3. klasse (Medaile Za zásluhy) av president Václav Havel.Han ble dermed den andre tsjekkiske ishockeyspilleren som har blitt tildelt denne ordenen (de første var Dominik Hašek i 1998).

 Karrierestatistikk 
 Klubbkarriere 
     Vanlig sesong   Sluttspill Sesong Klubb Liga           1966–67 HC Litvínov 1. liga 14404— ————— 1967–68 HC Litvínov 1. liga 32151429— ————— 1968–69 HC Litvínov 1. liga 36211738— ————— 1969–70 HC Litvínov 1. liga 3317173420 ————— 1970–71 HC Litvínov 1. liga 36202040— ————— 1971–72 HC Litvínov 1. liga 3633195220 ————— 1972–73 HC Litvínov 1. liga 36241135— ————— 1973–74 HC Litvínov 1. liga 39272754— ————— 1974–75 HC Litvínov 1. liga 44364278— ————— 1975–76 HC Litvínov 1. liga 302518436 ————— 1976–77 HC Litvínov 1. liga 42391958— ————— 1977–78 HC Litvínov 1. liga 4332397130 ————— 1978–79 HC Litvínov 1. liga 2315173214 ————— 1978–79 HC Dukla Trenčín 1. liga 82350 ————— 1979–80 HC Litvínov 1. liga 331416308 ————— 1980–81 HC Litvínov 1. liga 4021315238 ————— 1981–82 Vancouver Canucks NHL 7223376016 122684 1982–83 Vancouver Canucks NHL 6519446312 41454 1983–84 EV Zug Nationalliga B 41464389— ————— 1984–85 EV Zug Nationalliga B 39304373— ————— 1986–87 HC Litvínov 1. liga 195182312 ————— I alt i 1. liga 544350328678148 ————— I alt i NHL 137428112328 16310138 I alt i NLB 807686162— —————

 Landslagskarriere 
 År Landslag Turnering      1970  ČSSR Ishockey-VM 40112 1971  ČSSR Ishockey-VM 104152 1972  ČSSR Vinter-OL 65382 1972  ČSSR Ishockey-VM 52460 1973  ČSSR Ishockey-VM 82130 1974  ČSSR Ishockey-VM 1096152 1975  ČSSR Ishockey-VM 62462 1976  ČSSR Vinter-OL 53367 1976  ČSSR Ishockey-VM 1078154 1976  ČSSR Canada Cup 722412 1977  ČSSR Ishockey-VM 1093125 1978  ČSSR Ishockey-VM 10410144 1979  ČSSR Ishockey-VM 83586 1981  ČSSR Ishockey-VM 80330 I alt 107525410648

 Referanser 

 Eksterne lenker 


Kategori:Tsjekkoslovakiske ishockeyspillere
Kategori:Ishockeyspillere for Vancouver Canucks
Kategori:Medaljevinnere under Vinter-OL 1972
Kategori:Medaljevinnere under Vinter-OL 1976
Kategori:Deltakere for Tsjekkoslovakia under Vinter-OL 1972
Kategori:Deltakere for Tsjekkoslovakia under Vinter-OL 1976
Kategori:Ishockeyspillere under Vinter-OL 1972
Kategori:Ishockeyspillere under Vinter-OL 1976
Kategori:Dødsfall i 2004
Kategori:Olympiske medaljevinnere i ishockey